stanford-oval/wikipedia huggingface dataset:
ארול פלין
הערות שוליים

↑  Thomas McNulty, Errol Flynn: the life and career. ISBN 9780786417506.
↑  בארץ ישראל הוצג בשם "בעקבות הארמדה"
↑  Higham, Charles (1980). Errol Flynn: The Untold Story. Doubleday. ISBN 0385134959
↑  David Bret, Errol Flynn: Satan's Angel. Anova Books, 2004. ISBN 1861057865
↑  Charles Higham, The missing Errol Flynn file. The New Statesman, April 17, 2000.
↑    David Bamber and Chris Hastings, ‏Errol Flynn 'spied for Allies, not the Nazis', The Telegraph, 31 December 2000
↑  Tony Thomas, Errol Flynn: The Spy Who Never Was. Curley Pub., 1991. ISBN 0792708490
↑  Buster Wiles, My Days With Errol Flynn: The Autobiography of a Stuntman. Roundtable Pub., 1988. ISBN 0915677369
↑   "The Truth About Fidel Castro Revolution", במסד הנתונים הקולנועיים IMDb (באנגלית)
| --- | --- |
בקרת זהויות :  NLI: 987007270949805171  PLWABN: 9810591441305606  ADB: flynn-errol-leslie-6364  BIBSYS: 90853647  BNE: XX929711  BnF: cb11902986c (data)  CANTIC: a1178698x  CiNii: DA07256873  GND: 118534106  ISNI: 0000 0001 0862 4166  LCCN: n79071181  LNB: 000350215  MusicBrainz: 57b99d39-d30f-4c3a-af44-27b95822f0be  NARA: 10581517  NKC: xx0110658  NLA: 35245505  NLK: KAC199608960  NTA: 096549181  RERO: 02-A003249419  SELIBR: 284817  SNAC: w6q24gf5  SUDOC: 026867702  Trove: 880227  VIAF: 2470257   WorldCat (עם VIAF): 2470257 
ארול פלין בסרט "הסתערות הבריגדה הקלה" (1936)
פלין (ראשון מימין) מככב בסרט "שביל סנטה פה" (1940) ולצידו ישוב רונלד רייגן
פלין ואשתו הראשונה, לילי דאמיטה, בשנת 1941
השיטפונות במהאראשטרה (2021)

| --- | --- |

 תאריך התחלה:  22 ביולי 2021 
 משך האסון:  22 ביולי 2021 – הווה (3 שנים) 
 הרוגים:  251 (נכון ל־27 ביולי 2021) 
 פצועים:  51 (נכון ל־27 ביולי 2021) 
 נעדרים:  100 (נכון ל־27 ביולי 2021) 
 
כביש שנהרס בשיטפונות
חלוקת מזון וחפצים חיוניים אחרים לאנשים שהושפעו מהשיטפונות
שורה של שיטפונות התרחשו ומתרחשים ברחבי מדינת מהאראשטרה שבהודו בשנת 2021. נכון ל-27 ביולי 2021, מתו כ-251 בני אדם, נפצעו 51 ויותר מ-100 נעדרים עקב שיטפונות ומפולות. 13 מחוזות נפגעו קשות מהשיטפונות במערב מהאראשטרה.
השיטפונות היה חלק מסדרה של אירועי מזג אוויר קיצוניים צמודים בחודש יולי, כולל אירועין קיצוניים בחנאן ובאירופה. השיטפונות הן חלק מגידול באירועי גשם במהלך עונת המונסון ההודית הנגרמים כתוצאה משינויי אקלים.
היסטוריה ושינויי אקלים

באפריל 2021 דיווח מכון פוטסדם לחקר השפעות האקלים על שינויי אקלים שישפיעו מאוד על עונות המונסון בהודו.
ב-22 ביולי 2021, נצפו במהאראשטרה גשמים כבדים ברבים מהמחוזות המערביים שלה. ב-23 ביולי 2021, דיווחה חברת החדשות NDTV כי במהאראשטרה נצפו הגשמים החזקים ביותר בחודש יולי בארבעים השנים האחרונות.
הנתונים שנצפו, מראים עלייה של פי שלושה באירועי גשמים קיצוניים נרחבים ברחבי הודו, כולל אזורים שבהם אירעו השיטפונות.
השפעות ופעולות הצלה

האזורים המושפעים ביותר הם המחוזות רייגאד, רטנאגירי, סינדהדורג, סאטרה, סנגלי וקולהאפור. בשל גשמים עזים, יותר מ-1,020 כפרים הושפעו ועדיין מושפעים במחוזות אלה. מעל 375,000 איש פונו, מתוכם כ -206,000 ממחוז סנגלי וכ-150,000 ממחוז קולהאפור. היו יותר מ-28,700 מקרי מוות של עופות וכ-300 מקרי מוות של בעלי חיים במחוזות במערב מהאראשטרה. ההערכות הראשוניות מצביעות על כך שנפגעו בשיטפונות למעלה מ-200,000 דונם של גידולים.
מתקנים תשתיתיים שונים נפגעו וניזוקו. כ-800 גשרים נהרסו ומנעו תקשורת פיזית עם כפרים שונים.
אספקת מי השתייה של כ-700 כפרים נפגעה והגשם גרם גם לנזק לכ-14,700 שנאים חשמליים. עד 28 ביולי 2021, תוקנו כ-9500 שנאים.
כ-34 צוותים מכוח התגובה הלאומי לאסונות (NDRF) נפרסו למשימות חילוץ באזורים שונים.
ב-27 ביולי, ממשלת הודו הכריזה על סיוע כספי בסך 700 מיליון רופי הודי (98 מיליון דולר אמריקאי). חברי הפרלמנט של הודו ממפלגת העם ההודית הודיעו גם כי יתרום משכורת של חודש אחד לתמיכה בנפגעים.
הערות שוליים

1 2 3  Maharashtra floods claim 251 lives, 13 districts across state affected, says Nawab Malik, The New Indian Express
1 2  More than 135 dead in India flooding, landslides, www.aljazeera.com (באנגלית)
↑  40-Year Record For Maharashtra Rain, At Least 36 Dead, NDTV.com
1 2 3 4  Maharashtra floods: Death toll climbs to 207, highest in Raigad with 95, The Indian Express, ‏2021-07-28 (באנגלית)
↑  Our Bureau, Maharashtra floods damage 2 lakh hectares of standing crop, @businessline (באנגלית)
↑  Restore Electricity, Water Supply In Flood-Hit Areas: Maharashtra Chief Minister, NDTV.com
↑  Maharashtra floods: BJP legislators to donate salaries to CMRF, The New Indian Express
עבד אל-עזיז אל-עומארי

| --- | --- |

 לידה:  28 במאי 1979 אזור עסיר, ערב הסעודית 
 התאבד:  11 בספטמבר 2001 (בגיל 22) מרכז הסחר העולמי 1, ארצות הברית 
 מדינה:  ערב הסעודית ערב הסעודית
 השתייכות:  אל-קאעדה אל-קאעדה
 פעולות ומבצעים
 תכנון והשתתפות בפיגועי 11 בספטמבר
 
עבד אל-עזיז אל-עומארי (בערבית: عبد العزيز العمري, תעתיק מדויק: עבד אלעזיז אלעמרי; 28 במאי 1979 – 11 בספטמבר 2001) היה טרוריסט סעודי, אחד ממתכנני פיגועי 11 בספטמבר ומחוטפי טיסה 11 של אמריקן איירליינס, שהתנגשה במגדל הצפוני של מגדלי התאומים.
אל-עומארי הגיע לארצות הברית בחודש יוני 2001 עם ויזת תייר. ב-11 בספטמבר 2001 עלה לטיסה 11 של אמריקן איירליינס וסייע בחטיפת המטוס, שרוסק לתוך המגדל הצפוני של מגדלי התאומים.
חייו

מעט מאוד ידוע על חייו של אל-עומארי, ולא ברור אם חלק מהמידע מתייחס לאל-עומארי או לאדם אחר בעל שם זהה. אל-עומארי השתמש בשני תאריכי לידה: 24 בדצמבר 1972 ו-28 במאי 1979.
אל-עומארי כיהן לכאורה כאימאם במסגד בערב הסעודית, והרשויות האמריקאיות מאמינות כי הוא היה תלמידו של איש דת סעודי בשם סולימאן אל-עלוואן, שמסגדו נמצא במחוז אל-קסים.
לפי וליד בן עטאש, אל-עומארי היה חלק מקבוצה של חוטפים עתידיים שמילאו תפקידי ביטחון בנמל התעופה הבינלאומי קנדהאר שבקנדהאר, אפגניסטן, לאחר אימון בסיסי במחנה של אל-קאעידה. במהלך ועידת פסגה של אל-קאעידה בקואלה לומפור, מלזיה, בשנת 2000, טענו הרשויות האמריקאיות שרשומות ההגירה מראות שאדם בשם עבד אל-עזיז אל-עומארי מבקר במדינה, אך אמרו שהן לא בטוחות שזה אותו האדם.
חייו > פיגועי 11 בספטמבר

ב-10 בספטמבר 2001 אסף מוחמד עטא, מפקד החוטפים ואחד מחוטפי טיסה 11 של אמריקן איירליינס, את אל-עומארי ממלון מילנר שבבוסטון, מסצ'וסטס, ושניהם נסעו במכונית ניסאן ששכרו למלון קומפורט אין שבפורטלנד, מיין, בו העבירו את הלילה בחדר מספר 232.
בשעות המוקדמות של 11 בספטמבר 2001 עלו עטא ואל-עומארי על טיסה בחזרה לבוסטון כדי לעלות על טיסה 11 של אמריקן איירליינס. הטיסה נחטפה כרבע שעה לאחר ההמראה על ידי אל-עומארי וארבעה חוטפים נוספים, שאפשרו למוחמד עטא, שהתאמן כטייס, לרסק את המטוס לתוך הבניין הצפוני של מגדלי התאומים כחלק ממתקפת טרור מתוכננת.
אחרית דבר

בסתיו 2001, לאחר פיגועי 11 בספטמבר, שידרה רשת אל-ג'זירה קלטת שלטענתה הוכנה על ידי אל-עומארי. בקלטת נשמע אדם בנאום פרידה לקראת התאבדות. "אני מקליט זאת במצפון שלם ועם ציפייה לסוף הקרוב... אלוהים יברך את כל מי שהכשיר אותי ועזר לי, בעיקר את השייח' אוסאמה בן לאדן", נאמר בקלטת.
אחרית דבר > מחלוקת הזיהוי

מחלוקת בנוגע לזהותו של אל-עומארי פרצה זמן קצר לאחר הפיגועים. תחילה, ה-FBI נקב בשמו של עבד א-רחמן אל-עומארי, טייס בחברת התעופה סעודיה, כטייס של טיסה 11 של אמריקן איירליינס. במהרה הוכח כי האיש עודנו בחיים, וה-FBI פרסם התנצלות. לאחר מכן נקבע כי מוחמד עטא היה הטייס מבין החוטפים, וכי עבד אל-עזיז אל-עומארי הוא אחד מהחוטפים.
אדם בעל שם דומה לזה שפרסם ה-FBI נמצא בחיים בערב הסעודית ואמר שהוא למד באוניברסיטת דנבר ושהדרכון שלו נגנב שם בשנת 1995. השם, המוצא ותאריך הלידה של האדם פורסמו על ידי ה-FBI, אך התמונה לא הייתה שלו. "אני לא מסוגל להאמין שה-FBI הציב אותי ברשימה שלו", אמר האדם. "הם נתנו את שמי ואת תאריך הלידה שלי, אך אני לא מחבל מתאבד. אני כאן. אני בחיים. אני לא יודע כיצד להטיס מטוס. אני לא קשור לעניין".
אחרית דבר > ממצאי החקירה

לפי מנהל ה-FBI, רוברט מולר, והוועדה לחקר אירועי 11 בספטמבר, ב-29 ביוני 2001 נכנס אל-עומארי לארצות הברית דרך טיסה מדובאי (איחוד האמירויות) לניו יורק, יחד עם סאלם אל-חאזמי. הוא נעזר בתוכנית שנויה במחלוקת לקבלת ויזה לכניסה לארצות הברית. ככל הנראה הוא שהה עם מספר חוטפים נוספים בפטרסון, ניו ג'רזי, לפני שעבר לבית ב-וורו ביץ', פלורידה. בהסכם השכרת הבית שלו, נתן אל-עומארי מספרי רישוי של שני כלי רכב להם הוא מאשר לחנות בשטח הבית, אחד מהם של מוחמד עטא. אל-עומארי התאמן לעיתים בסימולטור טיסה בוורו ביץ' יחד עם מוהנד א-שחרי וסעיד אל-גאמדי.
אל-עומארי קיבל תעודת זהות אמריקאית מזויפת מחברת All Services Plus שבפסאיק, ניו ג'רזי, שעסקה במכירת מסמכים מזויפים ומכרה בנוסף גם תעודה מזויפת לח'אלד אל-מיחדאר (אחד מחוטפי הטיסה שבסופה המטוס החטוף התרסק על מבנה הפנטגון) .
ראו גם

טיסה 11 של אמריקן איירליינס
חטיפות המטוסים בפיגועי 11 בספטמבר
רוני דואק

| --- | --- |

רוני דואק
 לידה:  1958 (בן 66 בערך) חיפה שבישראל ישראל
 מדינה:  ישראל 
 מקצוע:  איש עסקים, יזם חברתי ופילנתרופ
 
רוני דואק (נולד ב-1958 בחיפה) הוא איש עסקים, יזם חברתי ופילנתרופ. ייסד שורה ארוכה של מיזמים חברתיים ביניהם "ציונות 2000", "שיתופים" ו"עורו". שימש כיו"ר הרשות הלאומית למלחמה בסמים ואלכוהול.
פעילות חברתית

בשנת 1993 הקים את עמותת "אח-שב ציונות 2000" שפעלה בקרב אוכלוסיית העולים ממדינות ברית המועצות לשעבר ואתיופיה. במסגרת פעילותה הוקמו מרכזים קהילתיים באתרי הקראוונים בהם שוכנו העולים, שייעודם מתן אפשרות לתרבות ופנאי לאותה אוכלוסייה.
בשנת 1994, הקים את "אלטרנתיב", תוכנית לאומית למניעת שימוש בסמים. בהמשך, ״אלטרנתיב״ אומצה על ידי הרשות הלאומית למלחמה בסמים ואלכוהול והפכה לתוכנית דגל לאומית בקרב בני נוער. עד היום השתתפו בסדנאות אלטרנתיב למעלה מ-300,000 משתתפים במאות בתי ספר ומסגרות חינוכיות ברחבי הארץ.
פעילות חברתית > "ציונות 2000"

בעקבות רצח ראש הממשלה יצחק רבין, בשנת 1995, יזם עם קבוצת חברים את "ציונות 2000", המפעילה פרויקטים חברתיים מגוונים בכל ברחבי הארץ. ציונות 2000 שמה לעצמה את האחריות האישית כמטרה, מתוך אמונה שאפשר לעשות, אפשר לשנות, אפשר להשפיע. במהלך שנות פעילותה הפכה ציונות 2000 לאחד מן הארגונים החברתיים המובילים בישראל ורתמה אלפי מתנדבים, אנשי חינוך וחברה, אנשי עסקים ופילנתרופים וכן מאות חברות עסקיות להקמת מיזמים חינוכיים וחברתיים בכל רחבי הארץ. אחד מהפרויקטים הראשונים אותו יזמה ציונות 2000 בשנת 1998 הוא "עסקים למען הקהילה" (על"ה), במטרה לסייע לחברות עסקיות לנהל את מעורבותן החברתית באופן המקצועי, המיטבי והמתקדם ביותר. כיום, מלווים צוותי על"ה למעלה מ-120 חברות ישראליות ובינלאומיות בשותפויותיהן החברתיות עם המגזר השלישי והמגזר הציבורי במטרה ליצור חברה צודקת ומאוזנת יותר. כמו כן העמותה פועלת לעידוד יזמות עסקית בקרב מאות בני נוער בסיכון במסגרת פרויקט "עשינו עסק".
פרויקט נוסף אותו מפעילה ציונות 2000 הוא פרויקט "עיר בשינוי", שפועל לקידום ושיפור איכות החיים ביישובים על ידי הפעלת מודל מערכתי לבניית תהליכי שינוי בקהילה המתבסס על העצמה קהילתית ופיתוח ההון החברתי. מודל העבודה הייחודי מיישם שינוי בתפיסת הניהול – תוך אימוץ גישה מערכתית, עבודה במנהלות - שולחנות עגולים רחבים המייצגים את שלושת המגזרים. בתהליך הגדרת חזון משותף וקביעת אסטרטגיה לקידום התחום הנבחר, מיפוי מקיף ודינאמי שיהווה את בסיס הנתונים, קביעת תוכנית עבודה מתוקצבת, מדידה והערכת אפקטיביות וכל זאת בשקיפות מלאה וניהול תקין.
התוכנית מביאה לשינוי המתבטא במערך ארגוני רחב המשתף את שלושת המגזרים (ציבורי, שלישי ועסקי) ומאפשר פעולה עם מרב הארגונים ביישוב לקידום התחומים בהם אנו פועלים, תוך איגום משאבים ופעולה מגוונת בה כל מגזר וארגון מביא את יתרונותיו היחסיים. עד היום פעלה ציונות 2000 במסגרת פרויקט "עיר בשינוי" בעשרות יישובים ברחבי הארץ.
פעילות חברתית > "שיתופים" - המרכז לקידום החברה האזרחית

בשנת 2006 הוקם מרכז שיתופים על ידי רוני דואק ושותפים מציונות 2000, קרן רש"י, ארגון ה-JFNA וקרן גנדיר. בשנת 2011 הצטרפה לשיתופים קרן חרוב ובשנת 2013 הצטרף להנהלת המרכז מריוס נכט.
מרכז שיתופים מהווה בית מקצועי וצומת של מידע וידע לקהילות החברה האזרחית - ארגוני מגזר שלישי, פילנתרופיה, שותפויות חברתיות והתארגנויות אזרחיות. מרכז "שיתופים" פועל לחיזוק החברה האזרחית באמצעות פיתוח הניהול החברתי, הרחבת הפילנתרופיה הפרטית וקידום השיח הבין מגזרי. בתחום הניהול החברתי, מרכז שיתופים מסייע למנהלות ומנהלים חברתיים לממש את ייעוד הארגון באמצעות פיתוח תורת הניהול החברתי, מפגשי למידה מקצועיים והנגשת ידע מעשי. הידע מפותח על-בסיס ניסיונם של מנהלים חברתיים ובשיתוף טובי המומחים בכל תחום. בתחום השיח הבין מגזרי, מרכז שיתופים מספק תשתית לניהול והפעלת שולחנות עגולים, העוסקים בסוגיות חברתיות לאומיות - תוך שמירה על עקרונות השיתוף, השוויון והשקיפות. קידום השיח האפקטיבי, בין שלושת המגזרים - הממשלתי, העסקי והחברתי, מתאפשר בזכות ניסיון מצטבר, ידע ומתודולוגיות ייחודיות שפיתחנו. בתחום הפילנתרופיה, מרכז שיתופים מעודד מעורבות ותרומה פרטית של בעלי הון ישראליים, מתוך תפיסה של השקעה חברתית אחראית ואפקטיבית. זאת באמצעות מפגשי למידה וייעוץ לתורמים, פיתוח ידע מקצועי והעלאת המודעות הציבורית לנושא. שיתופים מקדמת מיזמים לאומיים הפועלים במודל של COLLECTIVE IMPACT ומפתחת מרחבי השפעה המיועדים לארגונים חברתיים.
פעילות חברתית > "עורו"

בשנת 2012 יזם עם מספר שותפים את הקמת תנועת "עורו", תנועה חברתית אשר יצרה קבוצת לחץ לצורך השפעה על קובעי המדיניות וליצירת שינוי בנושאים לאומיים-חברתיים מרכזיים כמו מאבק לשוויון הזדמנויות בחינוך, שוויון בנטל ושלטון החוק. ב-2013 התאחדה ״עורו״ יחד עם ״השדרה״ ו״אג'נדה״ לארגון אנו - עושים שינוי.
פעילות חברתית > הקרן למיזמים לאומיים

בשנת 2016היה שותף להקמת ארגון שמטרתו טיפול בבעיות מרכזיות הדורשות טיפול עומק, בתקציבים גדולים. הפרויקט הראשון שנבחר לטיפול עומק, הוא מלחמה בזיהומים בבתי חולים.
פעילות חברתית > כרמי ערבה

בשנת 1991 ייסד את "ענבי אילת", מיזם עסקי ראשון מסוגו בשיתוף קיבוץ אילות במסגרתו הוקמה כרם ענבים בשטח מדברי של כ-500 דונם. כמו כן, הקים דואק את "כרמי ערבה" חברה יזמית שפועלת בתחומים שונים ביניהם שימור מבנים בעלי ערך היסטורי. החברה רכשה בשנת 2008 את בית לודז'יה, הבית האדום, ברחוב נחמני בתל אביב על מנת לשמרו ולהפכו לבניין דירות ואת בית חנה בשדרות בן-גוריון בתל אביב. בנוסף, עוסקת החברה בפיתוח הנגב על ידי יזמות תיירותית, והקימה בשיתוף עם רשת "Six Senses" העולמית מתחם אירוח מדברי ייחודי הממוקם על גבעה הצופה על הערבה והרי אדום ליד היישוב שחרות.
פעילות ציבורית נוספת

יו"ר של מועצת הרשות הלאומית למלחמה בסמים ואלכוהול. תפקיד בו כיהן בתפקיד במשך שלוש שנים.
יו"ר משותף של האספה הכללית (GA) של ועידת איגוד הקהילות היהודיות בצפון אמריקה JFNA 2001 (וושינגטון) ו-2013 (ירושלים).
חבר הוועד המנהל בקרן רש"י.
עמית כבוד במכון שנקר - שותף בהקמת המכון לחקר העיצוב.
במאי 2023 קיבל דוקטור לפילוסופיה לשם כבוד - מטעם האוניברסיטה הפתוחה.
חיים אישיים

דואק אב לחמישה ילדים: ארבעה מנישואיו לאוולין ממנה התגרש בשנת 2003, וילד אחד מהשחקנית יעל אבקסיס עמה היה בזוגיות בין השנים 2004 עד 2014.
דואק מתגורר ברשפון.
הערות שוליים

↑  אח-שב-ציונות 2000 (ע"ר) | גיידסטאר - אתר העמותות של ישראל, באתר www.guidestar.org.il
↑  ציונות 2000 | גיידסטאר - אתר העמותות של ישראל, באתר www.guidestar.org.il
↑  שיתופים - לקידום החברה האזרחית חברה לתועלת הציבור בע"מ (חל"צ) | גיידסטאר - אתר העמותות של ישראל, באתר www.guidestar.org.il
↑  טלי ציפורי, ‏מריוס נכט: "האיום האיראני הוא עלה התאנה של הממשלה; אנחנו מתפרקים כחברה", באתר גלובס, 4 בספטמבר 2012
↑  הקרן למיזמים לאומיים בע"מ (חל"צ) - גיידסטאר - אתר העמותות של ישראל, באתר www.guidestar.org.il
↑  צחי קומה, "ידיעות אחרונות", יעל אבקסיס ורוני דואק נפרדים, באתר ynet, 21 בינואר 2014
Greatest Hits (אלבום של קווין)

Greatest Hits הוא אלבום הלהיטים הראשון של להקת הרוק הבריטית קווין שיצא בשנת 1981. אלבום זה הוא הנמכר ביותר בבריטניה בכל הזמנים.
רקע

בשנת 1981 הוציאה הלהקה את אלבום האוסף בתפוצה בינלאומית, אך רשימת השירים באלבום השתנתה בין המדינות וכן עיצוב העטיפה. הסיבה לכך הייתה חוסר האחידות במיקומם של הסינגלים והשירים במצעדים השונים, ועל אף הפופולריות של הלהקה במקומות מסוימים, לא היו מספיק שירים כדי לקיים אלבום שלם. לשם כך, בכל מקום נבחרו שירים שונים, לא בהכרח סינגלים, כדי למלא את האלבום. לעומת זאת, בבריטניה ובארצות הברית, שם הלהיטים המצליחים היו ברובם זהים, אלבום האוסף כלל רק שירים שהגיעו לעשרים המקומות הראשונים במצעדים, כדי להציג לקהל המאזינים את המיטב של הלהקה מהשנים האחרונות.
בסופו של דבר, רשימת השירים בהוצאות התקליט בבריטניה ובארצות הברית היו כמעט זהות, פרט להבדלים מסוימים. באלבום האוסף שיצא בארצות הברית נוסף הסינגל הראשון של הלהקה – Keep Yourself Alive, שם זכה להצלחה בשנת 1975, שנתיים לאחר הוצאתו, בעקבות הצלחת הענק של "Bohemian Rhapsody". בנוסף, מאחר שהאלבום יצא בארצות הברית חודש מאוחר יותר מבריטניה, נוסף לו הדואט עם דייוויד בואי שזכה רק אז להצלחה בקרב המאזינים, Under Pressure.
בשנת 1991 הוציאה הלהקה את אלבום האוסף בהוצאה ועריכה מחודשת, כשעל העטיפה הופיע לוגו הלהקה על רקע אדום. בשנת 2004 הוצא שוב בהוצאה מיוחדת, לצורך קידום המחזמר We Will Rock You וכלל, בנוסף לשירים מההוצאה המקורית בבריטניה משנת 1981, שלושה קטעי בונוס.
הצלחה

האלבום "Greatest Hits" של קווין הוא אלבום הרוק עם השהייה הארוכה ביותר במקום הראשון במצעד אלבומי קטלוג הפופ, עם 105 שבועות.
רשימת השירים

לפי ההוצאה המקורית בבריטניה משנת 1981:
רשימת השירים > צד ראשון

Bohemian Rhapsody (פרדי מרקיורי)
Another One Bites the Dust (ג'ון דיקון)
Killer Queen (מרקיורי)
Fat Bottomed Girls (בריאן מיי)
Bicycle Race (מרקיורי)
You're My Best Friend (דיקון)
Don't Stop Me Now (מרקיורי)
Save Me (מיי)
רשימת השירים > צד שני

Crazy Little Thing Called Love (מרקיורי)
Somebody to Love (מרקיורי)
Now I'm Here (מיי)
Good Old-Fashioned Lover Boy (מרקיורי)
Play the Game (מרקיורי)
Flash (מיי)
Seven Seas Of Rhye (מרקיורי)
We Will Rock You (מיי)
We Are the Champions (מרקיורי)
מיקומי שיא

|   ‏‏‏  מצעדים ודירוגים> מדינה |   ‏‏‏  מצעדים ודירוגים> מצעד |   ‏‏‏  מצעדים ודירוגים> מיקום שיא |
| --- | --- | --- |
|  אירלנד | מצעד האלבומים האירי | 5 |
|  ארצות הברית | בילבורד 200 | 8 |
|  ארצות הברית | מצעד האלבומים המסחריים | 3 |
מיקומי שיא > מצעדי סוף שנה

|   ‏‏‏  מצעדי סוף שנה (2020)> מדינה |   ‏‏‏  מצעדי סוף שנה (2020)> מצעד |   ‏‏‏  מצעדי סוף שנה (2020)> מיקום שיא |
| --- | --- | --- |
|  ארצות הברית | בילבורד 200 | 25 |
|   ‏‏‏  מצעדי סוף שנה (2021)> מדינה |   ‏‏‏  מצעדי סוף שנה (2021)> מצעד |   ‏‏‏  מצעדי סוף שנה (2021)> מיקום שיא |
| --- | --- | --- |
|  אוסטרליה | מצעד האלבומים האוסטרלי | 91 |
|  אירלנד | מצעד האלבומים האירי | 6 |
|   ‏‏‏  מצעדי סוף שנה (2023)> מדינה |   ‏‏‏  מצעדי סוף שנה (2023)> מצעד |   ‏‏‏  מצעדי סוף שנה (2023)> מיקום שיא |
| --- | --- | --- |
|  ארצות הברית | בילבורד 200 | 33 |
|  ארצות הברית | מצעד האלבומים העצמאיים | 4 |
|  ארצות הברית | מצעד אלבומי הקטלוג | 9 |
|  ארצות הברית | מצעד האלבומים המסחריים | 29 |
|  ארצות הברית | מצעד אלבומי הויניל | 20 |
|  ארצות הברית | מצעד אלבומי הרוק והאלטרנטיבי | 6 |
|  ארצות הברית | מצעד אלבומי הרוק | 4 |
|  הממלכה המאוחדת | מצעד האלבומים הבריטי | 20 |
|   ‏‏‏  מצעדי סוף שנה (2024)> מדינה |   ‏‏‏  מצעדי סוף שנה (2024)> מצעד |   ‏‏‏  מצעדי סוף שנה (2024)> מיקום שיא |
| --- | --- | --- |
|  ארצות הברית | בילבורד 200 | 47 |
|  ארצות הברית | מצעד האלבומים העצמאיים | 6 |
|  ארצות הברית | מצעד אלבומי קטלוג הפופ | 11 |
|  ארצות הברית | מצעד האלבומים המסחריים | 46 |
|  ארצות הברית | מצעד אלבומי הרוק | 7 |
משתתפים

פרדי מרקיורי – שירה, פסנתר וגיטרה
בריאן מיי – גיטרה, פסנתר וקולות ליווי.
רוג'ר טיילור – תופים וקולות ליווי.
ג'ון דיקון – גיטרה בס
ישראל קלרטג

ישראל קלרטג (1922 – 14 בנובמבר 2015) היה ראש המועצה השלישי של המועצה המקומית נשר בשנים 1972–1977.
ביוגרפיה

ישראל קלרטג נולד בשנת 1922 בוורשה, בירת פולין, בן לגיטל ומשה קלרטג. בשנת 1947 עלה לארץ ישראל באוניית המעפילים "לטרון". התיישב בקיבוץ אפק, ובשנת 1949 עבר לנשר. היה רכז תרבות בסניף ההסתדרות בשכונת תל-חנן. נמנה עם מייסדי קבוצת הכדורגל הפועל תל-חנן.
בבחירות לרשויות המקומיות, שנערכו ב-28 באוקטובר 1969 נבחר לחבר המועצה המקומית נשר ברשימת "המערך". היה סגנו של ראש המועצה יצחק רוט. עם פרישתו של רוט מונה בשנת 1972 למחליפו כראש המועצה המקומית. בבחירות לרשויות המקומיות שנערכו ב-31 בדצמבר 1973 עמד בראש רשימת "המערך" ונבחר לראש המועצה המקומית. כיהן בתפקיד זה עד 1977.
נישא ללאה, שנפטרה בשנת 2009. קלרטג נקבר בבית הקברות של נשר בסמוך לאשתו.
הערות שוליים

↑  הודעה בדבר תוצאות הבחירות למועצה המקומית נשר, ילקוט הפרסומים 1578, 19 בנובמבר 1969
↑  נבחר ליו"ר מועצת נשר - תל־חנן, מעריב, 13 בפברואר 1974
|  ראשי מועצת ועיריית נשר |
| --- | --- | --- |
| מועצה מקומית (1952–1995) | יהודה שומרוני (1952–1957) • יצחק רוט (1957–1972) • ישראל קלרטג (1972–1977) • ישראל קולס (1972–1977) • ישראל קולס (1977–1978) • שמואל ריניש (1978–1989) • דוד עמר (1989–1995) |  |
| עירייה 1995 ואילך | דוד עמר (1995–2013) • אברהם בינמו (2013–2018) • רועי לוי (2018–מכהן) |  |
ישראל קלרטג בועט במגרש הכדורגל ב-16 באפריל 1975
קבר ישראל קלרטג בבית הקברות של נשר
Currents

Currents הוא אלבום האולפן השלישי של להקת הרוק האוסטרלית טיים אימפלה, ששוחרר ב-17 ביוני 2015 על ידי Modular Recording ויוניברסל מיוזיק גרופ אוסטרליה באוסטרליה, Fiction Records באירופה ואינטרסקופ רקורדס בארצות הברית. כמו שני האלבומים הקודמים של הלהקה, Currents נכתב, הוקלט, בוצע והופק על ידי קווין פארקר. זהו האלבום הראשון בו פארקר הקליט את כל הכלים לבדו; ביצירת האלבום לא השתתפו חברי הלהקה האחרים. לאחר שחרורו של האלבום הקודם של הלהקה, Lonerism, החל פארקר לעבוד על Currents באולפן הביתי שלו בפרימנטל.
בניגוד לסאונד הרוק הפסיכדלי של האלבום הקודם, Currents מכוון יותר למוזיקת דאנס, עם דגש רב יותר על הסינתיסייזר מאשר על גיטרות. פארקר קיבל את ההשראה לשינוי מתוך רצון לשמוע יותר את המוזיקה של טיים אימפלה במועדוני ריקודים.
מתוך Currents יצאו הסינגלים "Let it Happen" ,"Cause I'm a Man" ,"Disciples" ו-"Evantually".
הקלטה והפקה

Currents הוקלט, הופק ועורבל על ידי קווין פארקר בסטודיו הביתי שלו בפרימנטל שבמערב אוסטרליה. סטודיו שני החדרים הכיל כמות מזערית של ציוד: "ערכת תופים רעועה, גיטרה מכוסה בסרט דביק וכמה סינטיסייזרים ישנים". פארק השווה את הסטאפ הקטן שלו לתא הטייס. בחדר סמוך הוא החל לתכנן את מופע האור שילווה את ההופעות של האלבום באמצעות אורות הבמה האוטומטיים.
הקלטת האלבום הפכה במהרה לאובססיה עבור פארקר כשעבד "כל יום, כל היום". הוא אמר, "בשלב מסוים החיים מחוץ לסטודיו נמוגים למרחק, ככה אני יודע יודע שאני בתוך זה". קורבאן גובל בפיצ'פורק תיאר את שגרת חייו של פארקר במאמר קצר שהתפרסם לפני שחרורו של האלבום: "במהלך יצירת האלבום, בן ה-29 אוהב בדרך כלל לקום בצהריים ואז לעבוד, לאט ובשיטתיות, עד אמצע הלילה תוך כדי שתייה ועישון". פארקר טען כי גישה זו סייעה לכתבתו, וציין: "דברים זורמים יותר- הזרימה היא הדבר החשוב ביותר עבורי בהקלטות". הוא גם יצא להפסקות שחייה, שאותן כינה "המטהר האולטימטיבי". הוא עקב אחרי מנטרה של "לתת לשיר מה שמגיע לו", שכרוכה ביצירת מוזיקה ללא "כל החלטות מעשיות או הגיוניות". פארקר הקליט עשרות טייקים של שירה; לדבריו, עבור שיר אחד הוא ביצע מעל 1,056 טייקים חלקיים.
ההחלטה לשלוט בכל היבט בהפקה מלבד המאסטרינג באה מתוך אובססיה. הוא אמר, "הרגשתי כאילו האלבום הוא הנשמה שלי, הדם שלי, הזיעה והדמעות". פארקר קבע מועד אחרון להשלמת ההקלטות בגלל נטייתו להתמהמה. Current היה אמור להיות מושלם בינואר 2015, אך הדדליין נדחה מספר פעמים. פארקר הפך לאובססיבי לפרטים הקטנים בעבודה, והוא לא היה מסוגל ליהנות ממנה לגמרי עם השלמתה.
שחרור

מחזור המכירות של האלבום החל כאשר הסינגל "Let it Happen" השתחרר וניתן להורדה חופשית ב-10 במרץ 2015. יום לאחר מכן, פארקר הגיע לניו יורק לפגישה עם איש המאסטר גרג קאלבי. האלבום היה אמור להשתחרר במאי 2015, בהופעה של הלהקה בפסטיבל קואצ'לה. אבל כשהאלבום היה אמור לגשת למאסטרינג, פארקר לא השלים את כתיבת המילים עבור שני שירים. הפרפקציוניזם שלו הוביל את תאריך שחרור האלבום לחודש יולי. בינתיים, שלושה סינגלים נוספים שוחררו: "Cause I'm a Man" ו-"Disciples" באפריל, ו-"Evantually" בחודש מאי.
עטיפת האלבום נוצרה על ידי האמן והמוזיקאי רוברט ביטי.
גרסאות כיסוי

הזמרת הברבדית ריהאנה ביצעה גרסת כיסוי לשיר "New Person, Same Old Mistakes" עבור אלבום האולפן השמיני שלה, אנטיי, תחת הכותרת "Same Ol' Mistakes". הביצוע מורכב ממוזיקת הרקע המקורית של טיים אימפלה, שהורחבה לאורך של 6 דקות ו-35 שניות, כשהקול של פארקר הוחלף בקולה של ריהאנה.
ביקורות

האלבום זכה לסיקור ואהדה רבה ברחבי העולם. מבקר המוזיקה אנתוני פנטנו העניק לאלבום ציון של 7/10.
בשנת 2020 דירג מגזין הרולינג סטון את האלבום במקום ה-382 ב-רשימת 500 האלבומים הטובים ביותר בכל הזמנים המחודשת.
רשימת השירים

כל השירים נכתבו והולחנו על ידי קווין פארקר.
| מס' | שם | תרגום | משך |
| --- | --- | --- | --- |
| 1. | Let it Happen  | תן לזה לקרות | 7:46  |
| 2. | Nangs  |   | 1:47 |
| 3. | The Moment  | הרגע | 4:15 |
| 4. | Yes I'm Changing  |   | 4:30 |
| 5. | Evantually  | בסופו של דבר | 5:19 |
| 6. | Gossip  |   | 0:55 |
| 7. | The Less I Know the Better  | עדיף שאדע כמה שפחות | 3:38 |
| 8. | Past Life  | חיים קודמים | 3:47 |
| 9. | Disciples  |   | 1:48 |
| 10. | Cause I'm a Man  | זה בגלל שאני גבר | 4:01 |
| 11. | Reality In Motion  |   | 4:12 |
| 12. | Love/Paranoia  |   | 3:06 |
| 13. | New Person, Same Old Mistakes  | אדם חדש, אותן הטעויות הישנות | 6:02 |